section_heading: Birokratski zastoj
paragraph_text: Službeno nema objašnjenja pa kruže priče zajedničkog nazivnika da lokalna vlast zapravo ne želi izgradnju crkve i da se toga osobito boji u izbornoj godini, zbog straha reakcije svog biračkog tijela "Zašto da se gradi crkva kad u Goraždu skoro da i nema katolika". Zbog zastoja, novac namijenjen izgradnji danas je neaktiviran na bankovnom računu Vrhbosanske nadbiskupije – Župe Goražde. Zbog neizgradnje je i sami najveći donator, profesor Musa rezignirano uputio otvoreno pismo u kojem čak predlaže prenamjenu darovanih sredstava za druge potrebe Crkve ili katolika u BiH.